burgasdotpro/wikipedia huggingface dataset:
Dátum trvanlivosti po otvorení

Dátum trvanlivosti po otvorení je označenie kozmetiky, ktoré určuje dobu, dokedy sa výrobok po prvom otvorení môže bezpečne a bez poškodenia zdravia používať.
Tento údaj sa uvádza v prípade, že minimálna trvanlivosť výrobku je dlhšia ako 30 mesiacov. Uvádza sa symbolom otvoreného kozmetického téglika, na ktorom je časový údaj v mesiacoch (napr. 12 M)
Označenie nemusia mať výrobky, u ktorých po otvorení nedochádza k zmene kvality alebo táto zmena nemá vplyv na bezpečnosť výrobku (napr. s vysokým alebo nízkym pH, s vyšším obsahom alkoholu, s prítomnosťou organických rozpúšťadiel alebo oxidačných činidiel).
École de management de Normandie

École de management de Normandie je európska biznis škola nachádzajúca sa v Paríži, Le Havree, Caene, Oxforde a Dubline. Bola založená v roku 1871. 
Charakteristika.
EM Normandie je trojnásobne akreditovaná medzinárodnými EPAS, EQUIS a AACSB. Škola má cca 18 500 absolventov. Významnými absolventmi sú Patrick Bourdet (CEO Areva Med) a Frédéric Daruty de Grandpré (20 Minutes).
Študijné programy.
EM Normandie má svoj Master in Management program, niekoľko Masters programov v rôznych oblastiach ako napríklad marketing, financie, mmédiá, ľudské zdroje. V portfóliu sú tak isto Executive MBA. EM Normandie udeľuje aj PhD titul.
Umiestnenia v rebríčkoch.
V roku 2019 sa program Master in Management umiestnil na 74 mieste v globálnom rebríčku Financial Times.
Dátum minimálnej trvanlivosti (kozmetika)

Dátum minimálnej trvanlivosti kozmetiky je dátum, do ktorého výrobok spĺňa svoju pôvodnú funkciu, ak je skladovaný za vhodných podmienok. Označuje sa v prípade, že minimálna trvanlivosť je kratšia ako 30 mesiacov a pozostáva zo slovného spojenia „"najlepšie spotrebovať do"“ (ktoré môže byť nahradené symbolom presýpacích hodín) a z dátumu (buď vo formáte deň, mesiac a rok alebo iba mesiac a rok). V prípade, že minimálna trvanlivosť je dlhšia ako 30 mesiacov, dátum minimálnej trvanlivosti sa nahradzuje dátumom trvanlivosti po otvorení.
Dátum minimálnej trvanlivosti (potraviny)

Dátum minimálnej trvanlivosti (potraviny) (skratka DMT) je (v EÚ) dátum, do ktorého si potravina, ak je riadne skladovaná, uchová svoje špecifické vlastnosti. 
Po uplynutí tohto dátumu je stále bezpečné tieto potraviny konzumovať, ak boli dodržané podmienky skladovania a nie je porušený obal, ale mohli by stratiť svoju bežnú chuť a textúru. Ak je potravina s dátumom minimálnej trvanlivosti otvorená, je nevyhnutné dodržovať všetky pokyny na jej používanie (napr. "po otvorení spotrebujte do troch dní").
Potraviny, ktorým uplynul dátum minimálnej trvanlivosti, je zakázané uvádzať na trh, s výnimkou bezodplatného prevedenia na osoby vykonávajúce činnosť s verejnoprospešným účelom v oblasti poskytovania sociálnej pomoci, humanitárnej starostlivosti alebo sociálnych služieb, ale iba ak sú potraviny stále bezpečné. Slovensko je jedna z mála krajín Európskej únie, ktoré zakazujú predaj potravín po dátume minimálnej trvanlivosti, čo podľa OECD môže prispievať k zmätku medzi spotrebiteľmi a vzniku zbytočného potravinového odpadu.
Forma uvádzania.
Dátum minimálnej trvanlivosti sa uvádza takto:
Výnimky.
V zásade sa uvedenie dátumu minimálnej trvanlivosti nevyžaduje, ak ide o:
Pod Osobitou

Pod Osobitou () je sedlo v Západných Tatrách. Oddeľuje od seba vrchy Osobitá () a Javorina ().
Poloha.
Nachádza sa v južnej časti národnej prírodnej rezervácie a geomorfologickej časti Osobitá, približne severovýchodne od Zverovky. Leží v katastrálnom území obce Zuberec v okrese Tvrdošín, južne pod vrcholom Osobitej. 
Prístup.
Sedlom vedie zeleno značený chodník zo Zverovky, ktorý pokračuje na Lúčnu, kde križuje modrú značku z Volovca () v hlavnom hrebeni.
Lennart Johansson

Nils Lennart Johansson (* 5. november 1929, Štokholm, Švédsko† 4. jún 2019, Štokholm) bol švédsky futbalový funkcionár. 
Po dobu 17 rokov, v rokoch 1990 - 2007 viedol európsku futbalovú federáciu UEFA. Pod jeho vedením bol Pohár majstrov európskych krajín transformovaný na Ligu majstrov UEFA. Mal tiež zásadný podiel na usporiadaní majstrovstiev Európy v jeho rodnom Švédsku. Predtým bol v rokoch 1985 - 1990 predsedom Švédskeho futbalového zväzu a ešte predtým, v rokoch 1967 - 1980, prezidentom klubu AIK Stockholm. 
Od roku 2001 sa pohár pre víťaza švédskej ligy nazýva "Pohár Lennarta Johanssona".
Jaroslav Budz

Mgr. Jaroslav Budz (* 4. december 1957 – † 11. jún 2020, Vrútky) bol slovenský stredoškolský pedagóg, nositeľ Kríža Milana Rastislava Štefánika 1. triedy. Stal sa všeobecne známym vďaka snahe zabrániť útoku v Spojenej škole na Ulici M. R. Štefánika 1 vo Vrútkach, pri ktorej zahynul na následky zranení spôsobených páchateľom.
Život.
V roku 2014 sa stal riaditeľom Gymnázia Jozefa Cígera Hronského. Gymnáziu v tomto roku hrozilo zrušenie, preto Budz "„bol medzi prvými, ktorí" (sic) "bojovali o jeho zachovanie“". Napokon bolo gymnázium zlúčené so Základnou školou s materskou školou, Ulica Milana Rastislava Štefánika 1, Vrútky do Spojenej školy, ktorá vznikla 1. septembra 2015 v zriaďovateľskej pôsobnosti mesta Vrútky so základnou školou, materskou školou a gymnáziom ako jej organizačnými zložkami. J. Budz sa tak stal zástupcom riaditeľky školy pre gymnázium a mimoškolskú činnosť. Na gymnáziu vyučoval matematiku, fyziku a chémiu.
Venoval sa turistike, zberu húb, amatérskemu volejbalu a spoluzaložil partiu turistov s názvom Piatkári, ktorí slovami jej člena Milana Markoviča "„každý piatok" (...) "popoludní po práci štartovali hore na Maguru, kde sme si posedeli, pospomínali“".
Pamiatka.
K útoku na Spojenej škole sa prostredníctvom sociálnych sietí a médií vyjadrili mnohí slovenskí politici, ktorí okrem iného ocenili hrdinstvo J. Budza a vyslovili úprimnú sústrasť pozostalým. Pri škole sa večer 11. júna konala spomienková udalosť "Sviečka za pána učiteľa Jarka Budza", ktorej sa okrem iných zúčastnila predsedníčka Žilinského samosprávneho kraja Erika Jurinová a primátor mesta Vrútky Branislav Zacharides. Predseda vlády SR Igor Matovič avizoval, že J. Budza navrhne prezidentke SR Zuzane Čaputovej na udelenie štátneho vyznamenania in memoriam.
19. júna 2020 sa s ním do Domu smútku vo Vrútkach prišly naposledy rozlúčiť stovky ľudí vrátane najvyšších vládnych predstaviteľov, županky Žilinského kraja, kolegov a rodinných príslušníkov.
Ocenenie.
11. septembra 2020 bolo Jaroslavovi Budzovi primátorom mesta Vrútky udelené čestné občianstvo mesta za hrdinstvo a za jeho celoživotnú pedagogickú činnosť.
Pri každoročnom udelovaní štátnych vyznamenaní 27. júna 2021 mu prezidentka SR Zuzana Čaputová udelila Kríž Milana Rastislava Štefánika 1. triedy in memoriam za zásluhy o záchranu ľudského života s nasadením vlastného života.
Krajský súd v Žiline

Krajský súd v Žiline je krajský súd so sídlom v meste Žilina, sídle Žilinského kraja a Žilinského samosprávneho kraja. Budova súdu sa nachádza na Orolskej ulici 1076/3. Obvod súdu tvoria obvody Okresného súdu Žilina, Okresného súdu Čadca, Okresného súdu Liptovský Mikuláš, Okresného súdu Martin, Okresného súdu Dolný Kubín, Okresného súdu Námestovo a Okresného súdu Ružomberok. Predsedníčkou súdu je JUDr. Eva Malíková, podpredsedmi JUDr. Róbert Bebčák a JUDr. Dagmar Cabadajová.
Univerzitná nemocnica Martin

Univerzitná nemocnica Martin je štátna príspevková organizácia, nemocnica s nadregionálnym charakterom so sídlom v Martine. Svoju prevádzku začala ako župná nemocnica v Turčianskom sv. Martine v apríli 1889.
Trestný rozkaz

Trestný rozkaz je v rámci právneho poriadku Slovenskej republiky zjednodušená forma odsudzujúceho rozhodnutia v trestnom konaní, ktorý má povahu odsudzujúceho rozsudku. Možno ním rozhodnúť o vine, o treste, o náhrade škody a o ochrannom opatrení. Právnu úpravu trestného rozkazu obsahujú §§ 353 – 357 Trestného poriadku.
Javorina (vrch v Západných Tatrách)

Javorina (; ) je vrch v Západných Tatrách. Vypína sa nad Roháčskou dolinou, nad Zubercom, približne juhovýchodne od Tvrdošína. 
Poloha.
Nachádza sa na severozápadnom okraji Tatier, v podcelku Západné Tatry a ich časti Osobitá. Leží na území Žilinského kraja, okresu Tvrdošín a na katastrálnom území obce Zuberec. Najbližším sídlom sú severne situované Oravice, západne sa nachádza Habovka, Zuberec a Huty a východne poľské obce Kościelisko a Witów. Vrch sa nachádza v Tatranskom národnom parku a severná polovica patrí do národnej prírodnej rezervácie Osobitá.
Opis.
Javorina leží v mohutnom hrebeni Osobitej, vybiehajúcom severozápadným smerom z Lúčnej (), ležiacej v bočnom, hraničnom hrebeni Západných Tatier. Je súčasťou masívu Osobitej (), ktorú oddeľuje sedlo Pod Osobitou. Severozápadné úbočie klesá do Teplého žľabu, juhozápadné do Roháčskej a južné do Látanej doliny, ktorými vodu z lokality odvádza Látaná a Studený potok do rieky Orava. Východne je záver Suchej doliny, ktorou voda odteká do Bobroveckého potoka a Oravice. Na južnom úpätí leží rekreačno-turistická osada Zverovka.
Západným smerom sa nachádza Javorková (), Okolík (), Mačacie diery (), Štít () a Veľký Klin (), južným Brestová (), Predný Salatín (), Salatín (), Spálená (), Pachoľa (), Baníkov (), Predná Zábrať (), Volovec () a Rákoň (), východným Lúčna (), Roh (), sedlom oddelené Kasne (), Bobrovec (), Hrubý vrch (), Veľká Furkaska (), Magura () a Turek () a severným Mihulčie (), sedlom Pod Osobitou oddelená mohutná Osobitá (), Skorušina () a Kremenná (). Vrchol traverzuje značený turistický chodník. 
Výhľady.
Vrchol pokrýva lesný porast, ktorý neumožňuje rozhľad. Z vhodných lokalít však možno pozorovať okolité vrcholy Západných Tatier a blízke doliny, no tiež Chočské vrchy, Malú Fatru, Oravskú Maguru, Skorušinské vrchy, Oravské Beskydy a podhorie v priľahlej oblasti južného Poľska.
Prístup.
Poloha vrchu na okraji chráneného územia limituje možnosti prístupu na jeho vrchol. Jediný, zeleno značený chodník, vedie popod vrchol cez sedlo Pod Osobitou zo Zverovky, resp. z opačného smeru z Lúčnej cez Roh a Kasne.
Zákony o krátení

Zákony o krátení je pomenovanie istej vlastnosti algebraických štuktúr a binárnych operácií. Ide o vlastnosť, ktorá hovorí, že v rovnosti môžeme krátiť rovnaký prvok vyskytujúci sa na oboch stranách rovnosti.
Nech "(M, ∗)" je grupoid , t.j. * je binárna operácia na množine "M". Hovoríme, že "(M, ∗)" spĺňa zákon o krátení sprava, ak pre ľubovoľné "a,b,c∈M" z rovnosti vyplýva . Zákon o krátení zľava je podmienka hovoriaca, že z vyplýva . 
Každá konečná pologrupa s krátením je grupa.
Pologrupa s krátením

V matematike je pologrupa s krátením názov pre pologrupu, ktorá spĺňa zákony o krátení.
T.j. ide o pologrupu formula_1 takú, že pre ľubovoľné
formula_2 platí
Bučianska ulica

Bučianska ulica v Trnave sa nachádza na sídlisku Družba v mestskej časti Trnava-východ a Trnava-sever.
História.
21. storočie.
Koncom roka 2019 pribudla na ulici cyklotrasa, vybudovaná Mestom Trnava, a súčasne bola vykonaná výmena verejného osvetlenia, rekonštrukcia úseku miestnej komunikácie a chodníka.
Vo februári 2020 zverejnila trnavská samospráva dotazník v rámci participatívneho plánovania revitalizácie troch vnútroblokov medzi bytovými domami na Tehelnej, Hlbokej a Bučianskej ulici, kde mohli obyvatelia vyjadriť svoje nápady a požiadavky na revitalizáciu priľahlých dvorov.
Doprava.
Cestná doprava.
Na ulici je vedená obojsmerná miestna komunikácia, na ktorej sa nachádzaju tri križovatky:
Jedná sa o významnú miestnu komunikáciu, ktorá rozdeľuje mestskú časť Trnava-sever od mestskej časti Trnava-východ a taktiež poskytuje obyvateľom rýchly prístup na významné miestne komunikácie na uliciach Hlboká, Rybníková, Piešťanská a Špačinska, ktoré významom prevyšuje väčšinu ciest III. triedy. 
Cyklistická doprava.
Na ulici je vedená obojsmerná segregovaná cyklotrasa oddelená od miestnej komunikácie. Cyklotrasa bola vybudovaná Mestom Trnava v roku 2019 a plynulo spája cyklotrasu na uliciach Dolné bašty – Halenárska - Hlboká s cyklotrasou na ulici Veterná a zároveň je cyklotrasa prepojená s cyklochodníkom na uliciach Rybníková – Šrobárova – Hospodárska – Terézie Vansovej – Kamenná cesta.
Mestská hromadná doprava.
Mestská hromadná doprava nemá na ulici zastávku, avšak v blízkosti sa nachádzajú zastávky, ktoré môžu obyvatelia využiť:
Juraj Wernher

Juraj Wernher alebo Juraj Werner, niekedy tiež Georg Wernher, Georgius Wernherus (* 1497, Pacov – † 1567, Prešov) bol uhorský lekár, učenec, radca kráľovskej rodiny a humanista poľského pôvodu. Patrí medzi významných humanistických vzdelancov, pôsobiacich v 16. storočí v stredoeurópskom priestore. Pôsobil ako kapitán Šarišského hradu. Je považovaný za zakladateľa uhorskej a slovenskej hydrografie a balneológie.
Životopis.
Wernher, pochádzajúci zo Sliezska, vyštudoval v roku 1519 bakalára na Jagelovskej univerzite v Krakove.
Wernherovo najvýznamnejšie dielo je kniha "De admirandis Hungariae aquis hypomnemation" (O podivuhodných vodách Uhorska). Kniha vyšla v Bazileji v roku 1549 a obsahuje prvý systematický opis minerálnych vôd a liečivých kúpeľov v Uhorsku. V knihe popísal 22 prameňov a pramenných ciest v Uhorsku, z ktorých väčšina sa nachádzala na Slovensku. Wernher ako prvý urobil aj rozbor fyzikálnych a chemických vlastností liečivých prameňov a indikačné návody na použitie. Odvoláva sa naňho Tomáš Jordán z Kluža v diele "O vodách hojitedlných neb teplicech moravských", ktoré vyšlo v roku 1580 v Olomouci, kde opisuje liečivé pramene v Piešťanoch a Trenčianskych Tepliciach. Kniha De admirandis... sa stala základom na uplatňovanie vedeckého prístupu pri poznávaní liečivých účinkov minerálnych vôd a ich využití v rozvoji kúpeľníctva všeobecne. Odozvou na priekopnícke dielo bolo budovanie kamenných kúpeľných bazénov a kúpeľných zariadení, a to v sídlach Piešťany, Bojnice, Vyhne, Trenčianske Teplice, Turčianske Teplice a Bardejovské Kúpele.
Okrem liečebných využití minerálnych prameňov bol aj priekopníkom v návrhoch ich využívania na technické účely, napr. cementačné vody v Španej Doline a vody v Smolníku na výrobu kvalitnej medi.
Väčšinu svojho profesionálneho života prežil na východnom Slovensku. Zomrel v roku 1569 v Prešove.
RationalWiki

RationalWiki (doslova z angl.: „Racionálna Wiki“) je wiki, ktorej proklamovaným cieľom je poskytovať informácie zamerané na vedu, skepticizmus a kritické myslenie. Zameriava sa na analyzovanie a vyvracanie pseudovedeckých a protivedeckých tvrdení, dokumentovanie „bláznivých“ (angl. "crank") myšlienok, autoritarizmu a fundamentalizmu, ako aj toho, ako sú tieto témy podávané médiami. Prevádzkuje ju RationalMedia Foundation, nezisková organizácia podľa 26 U.S.C. § 501(c)(3).
Jaroslav Ježek (dizajnér)

Jaroslav Ježek (* 26. január 1923, Podlesí – † 23. júl 2002, Karlovy Vary) bol popredný český priemyselný dizajnér. Bol autorom mnohých úspešných tvarov keramiky, ako boli Tamara, Alica, Angelika, Louisa, Jubilant a mnoho ďalších. V tejto umeleckej oblasti bol v Česko-Slovensku najproduktívnejším autorom.
Životopis.
Narodil sa v Podlesí pri Příbrami. V rokoch 19451949 študoval výtvarnú výchovu na Pedagogickejj fakulte Karlovej univerzity u profesorov Cyrila Boudu a Karla Lidického. V období 19491955 pôsobil v továrni na porcelán Thun v Klášterci nad Ohří, kde bol jeho učiteľom kadaňský výtvarník Karel Havlíček.
Od 50. rokov sa postupne presadzoval ako popredný český výtvarník v oblasti figurálneho a úžitkového porcelánu. Najvýznamnejšie boli jeho práce pre podnik Karlovarský porcelán n. p. a jeho Vývojový závod v Lesove.
Je jedným zo zakladateľov tzv. bruselského štýlu na prelome päťdesiaty a šesťdesiatych rokov minulého storočia. Za svoj život vytvoril 39 kompletných porcelánových súprav a viac, než stovku návrhov drobných plastík. Štyri samostatné výstavy mu usporiadala Galérie umenia v Karlových Varoch v rokoch 1968, 1979, 1983 a 1998.
Vojtech Bukovinský

JUDr. Vojtech Bukovinský (* 1. január 1916, Bitarová† 28. august 1989, Lietava) bol slovenský právnik a amatérsky speleológ a archeológ. Pracoval predovšetkým na rodnom Považí, sústredil sa na krasy Stráňavskej doliny a Višňovskej doliny v Malej Fatre. Patril medzi členov Slovenskej speleologickej spoločnosti v prvom období jej existencie (od r. 1951) a v roku 1960 sa stal členom Speleologickej odbočky Slovenskej zemepisnej spoločnosti pri SAV a členom jej výboru. Zúčastnil medzinárodného zjazdu speleológov v Brne, kde sa stretol s Aloisom Králom, objaviteľom Demänovských jaskýň. Jeho publikácie vyšli vo viacerých novinách, časopisoch a prírodovedných zborníkoch, čím sa zaslúžil o popularizáciu speleológie ako vedy.
Medzi jeho najvýznamnejšie objavy patria Májová priepasť v Mojtíne (v zozname slovenských jaskýň pod číslom 5291. ako Mojtínska priepastná jaskyňa) v roku 1961, v ktorej výskume pokračoval až do roku 1966 a jaskyne pod vrchom Polom a v Stráňavskej doline, napríklad Hoblíkova jaskyňa.
Životopis.
Narodil sa matke Vilme († 1948), učiteľke na ľudovej škole a otcovi Serafínovi († 1949), učiteľovi v Lietave ako jediné dieťa. V roku 1957 sa v Trenčíne oženil s Gabrielou Gugovou, s ktorou mal dve deti - Stanislava a Máriu.
Po vychodení ľudovej školy navštevoval Reálne gymnázium v Kláštore pod Znievom, kde maturoval v roku 1936 s vyznamenaním. Následne sa rozhodol pre dôstojnícke povolanie v armáde ČSR, kvôli čomu absolvoval dôstojnícku školu v Košiciach. Po rozpade prvej ČSR sa však vojenského povolania vzdal a rozhodol sa študovať právo na Univerzite Komenského v Bratislave. Tieto štúdiá mal problém dokončiť, pretože ho neustále povolávali na vojenské cvičenia, a dokončil ich až v roku 1947, kedy bol promovaný na doktora právnických vied.
Počas SNP naňho žilinské gestapo vydalo zatykač, pred ktorým ho zachránil obchodník z Martina Vincent Knapp. Ušiel do Bratislavy, kde sa pred gestapom ukryl.
Po oslobodení dokončil štúdiá, pracoval nejakú dobu na súde v Žiline a v Rajci, no bol preradený do „produktívnej práce,“ pretože bol hlboko veriaci. Následne dlho striedal zamestnania.
Od 19. augusta 1952 pracoval ako vedúci profesionálnej speleologickej výskumnej skupiny pre oblasť Malá Fatra. Následne tento pracovný pomer prerušil, pretože spolupracoval na vlastivednej publikácii „Žilina a Rajec,“ pričom na odovzdanie rukopisu dostal veľmi krátky čas. Potom pracoval ako robotník vo viacerých podnikoch. Vrátiť sa na okresný súd mu nebolo umožnené kvôli kádrovému posudku.
E-mail (rozlišovacia stránka)

E-mail (iné názvy: email, mail, mejl, elektronická pošta, e-pošta; v slangu: "meil", "majl") môže byť:
E-mail (iné názvy: email, elektronická pošta, e-pošta) môže byť aj: v minulosti telekomunikačná služba, v rámci ktorej bol list napísaný na formulári optoelektronicky premenený na elektronický signál, ktorý bol diaľkovou prenosovou technikou prenesený do určeného miesta, tam znova premenený do písanej podoby a tak doručený adresátovi, pozri e-mail (vytlačená pošta)
Miroslava Kernová

Mgr. Miroslava Kernová, rod. Horobová je slovenská mediálna analytička, podnikateľka, blogerka a (bývalá) novinárka. Je bývalou manželkou novinára "Denníka N" Mira Kerna.
Absolvovala vysokoškolské štúdium estetiky a histórie. Pôvodne pracovala ako redaktorka vnútorného spravodajstva denníka "SME" a od roku 2010 do januára 2012 bola redaktorkou spravodajského portálu "Mediálne.sk" so zameraním na médiá, ktorý prevádzkuje vydavateľstvom Trend Holding. V januári 2012 začala písať príspevky venujúce sa monitoringu médií na blog "omediach.blog.sme.sk", ktorý sa po niekoľkých mesiacoch vyvinul do podoby spravodajského portálu "O médiách.com". V priebehu troch rokov vo svojej čítanosti predbehol blog Gabriela Šipoša "Slovak Press Watch", ktorý vznikol v roku 2002 ako prvý slovenský blog, resp. mimovládnym projektom na monitoring médií. Podľa publicistu Mariana Jaslovského sa jej "„blog a portál O médiách.com" [...] "rýchlo stáli rešpektovanou reflexiou slovenskej mediálnej scény“". Za svoj portál bola ocenená prvým miestom v prvej kategórii súťaže E-žena roka 2012.
V rokoch 20122016 podnikala formou živnosti, 23. mája 2016 založila obchodnú spoločnosť Miramedia, s. r. o., prostredníctvom ktorej prevádzkuje portál "O médiách.com".
I Think Bad Thoughts (film)

I Think Bad Thoughts je americký krátky neo-noirový film o kanadskom rockovom triu Danko Jones. Bol režírovaný Jasonom a Joshom Diamondovými a vyšiel 15. marca 2011. Film je zároveň aj videoklipom rovnomennej skladby, ktorá je poslednou z trilógie hudobných videí albumu "Below the Belt". Dej sa nakrúcal v meste Los Angeles v Kalifornii.
Dej.
Počas rozhovoru Johna s Wattom príde ku baru Danko, 
ktorý je podozrievavý voči neďaleko sediacej žene. Zoberie Johna a podídu k nej s otázkou, čo je zač. Povie im, že pozná niekoho, kto sa s nimi chce stretnúť a majú s ním veľa spoločného. Dovedie ich k nákladiaku, kde stretnú Doriana. Dan je zakonzervovaný v schránke a jediné, čo ho odtiaľ môže zachrániť, je nájdenie prívesku s nano technológiou, ktorý Dorian vďaka ním potrebuje získať. Danko spolu s Johnom, Jenou a Dorianom sa spoja, vyzbroja zbraňami a podľa plánu sa budú snažiť získať prívesok. Medzitým má prívesok na krku pán Crowley (Art Hsu), ktorého v idúcom aute na okraji cesty zastaví detektív (Jason Trost). Neskôr má pán Crowley obchodné jednanie s Frankom v 
limuzíne odstavenej na ropnom poli. Počas akcie v budove, pri ktorej Dorian zozadu pristaví svoj nákladiak, bola Jena Mouseom a Frankom chytená a násilím naložená do kufra auta. Danko s Johnom a detektívom prenasledujú ich auto, až kým neprídu do domu, kde sa všetci sa stretnú v jednej miestnosti. Nasledoval ich tiež Dorian s nákladiakom. Frank drží Jenu pod krkom a všetci po sebe zazerajú. Odrazu medzi nich vojde Dorian a akonáhle dá Jene znamenie, tá sa vytrhne Frankovi uštedrením niekoľkých rán do brucha. Strhnú sa nepokoje. Doriana bežiaceho k nákladiaku schytí Mouse a strhne sa medzi nimi bitka. Danko získa prívesok, ktorý vypadol pánovi Crowleymu, dostane sa do nákladiaku a Dorian, ktorý sa mu snaží pomôcť s oslobodením Dana, je Mousom bodnutý nožom do brucha. Dankovi sa podarí Dana vyslobodiť, ten skočí ihneď po Mouseovi a zrazí ho k zemi. Dej končí zdvíhaním zraneného Doriana do zadnej časti nákladiaku.
Lily Tomlinová

Mary Jean „Lily“ Tomlin (* 1. september 1939, Detroit, Michigan, Spojené štáty) je americká herečka, komička, speváčka, spisovateľka a producentka. Známa je vďaka role Linnei Reese z filmu "Nashville", za ktorý bola v roku 1976 nominovaná na niekoľko cien, vrátane Academy Awards, Zlatý glóbus či BAFTA.
Životopis.
Tomlinová sa narodila v Detroite, v roku 1939 ako dcéra Lillie Mae (1914-2005) a Guya Tomlina (1913-1970). Má mladšieho brata Richarda. Jej rodičia sa presťahovali počas hospodárskej krízy zo štátu Kentucky.
Kariéra.
V roku 1969 sa pripojila k americkej televíznej komédií "Rowan &amp; Martin's Laugh-In", kde stvárnila niekoľko postáv, z ktorých medzi najznámejšie patrí Edith Ann či pani Earborová. Tomlinová získala za svoj herecký výkon niekoľko ocenení a obrovský úspech, ktorý jej zaručil možnosť si niektoré postavy zahrať aj v špeciálnych vydaniach mimo seriálu.
V roku 1976 sa Tomlinová ukázala vo filme s hudobnou tématikou, "Nashville". Jej postava sa volala Linnea Reese a bola matkou dvoch hluchých detí. Jej herecký výkon bol niekoľko krát ocenení a tiež získala nominácie na ocenenia ako Academy Awards či Zlatý glóbus.
V roku 1980 hrala spoločne s Jane Fonda a Dolly Parton v komédií "9 to 5". Film patril k najlepším filmom roka. V roku 1988 hrala vo filme "Big Business" s Bette Midler, kde hrali identické dvojčatá, ktoré boli zamenené krátko po narodení.
V roku 1999 hrala s Judi Dench a Maggie Smith v dráme "Tea with Mussolini". V roku 2002 hrala vo filme "I Heart Huckabees", spoločne s Isabelle Huppert, Dustinom Hoffmanom, Naomi Watts či Judeom Lawom. V roku 2006 vyskúšala dabing vo animovanej rozprávke "The Ant Bully".
V rokoch 2008 až 2009 hrala v televíznom seriály "Desperate Housewives". Tiež prepožičala svoj hlas postave Tammy v sedemnástej sérií seriálu "Simpsonovci".
V roku 2015 hrala v komédií "Grandma", za ktorú získala nomináciu na Zlatý glóbus. Od rovnakého roku hrá spoločne s Jane Fonda v seriáli "Grace a Frankie".
Osobný život.
Tomlinová od marca 1971 chodila so spisovateľkou Jane Wagner. Po 42 rokoch chodenia sa Tomlinová a Wagnerová zosobášili počas súkromného ceremoniálu v Los Angeles, dňa 31. decembra 2013.
Tiež je aktivistkou za práva homosexuálov a je feministka.
Jenő Nyáry

Barón Jenő Nyáry (* 29. február 1836, Bogojina† 29. jún 1914, Piliny) bol uhorský archeológ, speleológ, v rokoch 18831889 člen Uhorskej akadémie vied. Študoval filozofiu a právo v Pešti, neskôr pracoval ako úradník. Pod vplyvom Františka Kubíniho sa začal zaujímať o prírodné vedy, neskôr sa spriatelil s Floriánom Rómerom, čo túto záľubu ešte umocnilo. S ním cestoval po Novohradskej župe a celom Hornom Uhorsku, kde sa mu podarilo odkryť niekoľko významných nálezov z doby bronzovej. Na Medzinárodnom kongrese archeológie a antropológie v roku 1876 pritiahla jeho zbierka veľkú pozornosť. Významný je jeho výskum jaskýň, predovšetkým jaskynného systému Baradla, a jaskýň pseudokrasu Cerovej vrchoviny, kde ich niekoľko objavil (napríklad Labyrintovú jaskyňu).
Foglaš

Foglaš alebo Fogaš (, ) je dedina, miestna časť obce Siplak v Bihárskej župe v Rumunsku. Je to jedno zo sídel slovenského jazykového ostrova v Rumunsku. V sídle je rímskokatolícky kostol, škola pre I-IV ročník a ihrisko. Nachádza sa na ropnom poli . 
Demografia.
V sídle žilo v roku 2002 209 obyvateľov, z toho väčšina Slovákov. V roku 2011 tu žilo 176 obyvateľov.
Slovenská komunita.
Slováci sa sem dostali pravdepodobne tzv. vnútornou kolonizáciou hlavne z Gemelčičky v Salašskej župe v Rumunsku.
Nitka

Nitka môže byť:
Miroslav Žiak

Ing. Miroslav Žiak (* 27. november 1987, Prievidza) je slovenský potravinársky inžinier a politik, bývalý poslanec Národnej rady SR vo volebnom období 20202024 za stranu SaS. Do parlamentu najprv nastúpil ako náhradník za predsedu strany Richarda Sulíka, ktorý nastúpil na post ministra hospodárstva, no neskôr Žiakov mandát zanikol po tom, čo si Sulík svoj mandát uplatnil.
Vyštudoval Slovenskú poľnohospodársku univerzitu v Nitre, Fakultu biotechnológie a potravinárstva, odbor Bezpečnosť a kontrola potravín.
V roku 2017 bol zvolený za najmladšieho poslanca Trenčianskeho samosprávneho kraja za okres Prievidza, kde pôsobí v klube pravicových strán.
V roku 2018 bol zvolený za poslanca mestského zastupiteľstva mesta Prievidza.
V májových voľbách 2019 do Európskeho parlamentu neúspešne kandidoval za stranu SaS pod číslom 5. S počtom platných hlasov 7 352.
Je členom Mensa Slovensko.
Fogaš

Fogaš môže byť:
Tom Holland (herec)

Thomas Stanley Holland (* 1. jún 1996, Londýn, Spojené kráľovstvo) je britský herec a tanečník. Získal ocenenie BAFTA za najlepšiu Vychádzajúcu hviezdu za rok 2017.
Detstvo a mladosť.
Holland je synom fotografky Nicoly Elizabeth Hollandovej a komika Domica Hollanda. Má troch mladších bratov, dvojčatá Harryho , Sama (* 1999) a Patricka (* 2004).
Navštevoval katolícku školu Donhead, neskôr chodil na Wimbledon College, kde zotrval do decembra 2012. Následne sa prihlásil na umeleckú školu The BRIT School for Performing Arts and Technology.
Kariéra.
Tom Holland sa intenzívne venuje tancu, pričom tancovať začal už počas štúdia na Wimbledone. Od roku 2011 sa venuje filmu. Hral v divadelnej hre "Billy Elliott". V roku 2012 vyšiel film "The Impossible", kde hral po boku hercov Naomi Watts a Ewana McGregora. V roku 2015 hral jednu z vedľajších úloh v televíznom seriáli "Wolf Hall" a v rovnakom roku bolo oznámené, že stvárni postavu Spider Mana vo filme ' zo série Marvel Cinematic Universe. Film mal premiéru v apríli 2016. Túto úlohu si zopakoval aj v nasledujúcich častiach, ako ' (2017), ' (2018), ' (2019), "" (2019) a Spider-Man: No way home.
V roku 2020 stvárnil hlavnú postavu v psychologickom thrilleri "The Devil All the Time".
Súkromný život.
Holland býva v štvrti Kingston-upon-Thames v Londýne, neďaleko domu svojich rodičov a súrodencov. Má stafordšírskeho bulteriéra menom Tessa. Odmalička trpí dyslexiou.
Spolu s bratmi Holland podporuje The Brothers Trust, britskú charitatívnu spoločnosť, registrovanú v Spojenom kráľovstve, ktorá získava peniaze na rôzne charitatívne účely.
Práca na diaľku

Práca na diaľku je termín označujúci formy práce, pri ktorých zamestnanci vykonávajú prácu úplne alebo čiastočne mimo pracoviska svojho zamestnávateľa. 
Špeciálnym prípadom je práca z domu (na Slovensku a v Česku známa aj pod pseudoanglicizmom home office, v anglicky hovoriacich krajinách však "telecommuting, telework(ing)" alebo "work from home"), pri ktorej sa práca vykonáva doma. Výsledky práce sú v takomto prípade typicky odovzdávané zamestnávateľovi pomocou digitálnych kanálov. 
Formy práce na diaľku.
Obvykle sa rozlišujú tieto formy práce na diaľku: 
Trendy.
Práca na diaľku sa začala rozširovať spolu s rozvojom informačných a komunikačných technológií, ktoré umožňujú bezprostrednú diaľkovú výmenu informácií medzi zamestnancom a zamestnávateľm a medzi zamestnancami navzájom. Možnosť práce na diaľku býva poskytovaná ako zamestnanecký benefit, niektoré zamestnania sú na tomto modeli priamo postavené. 
Na Slovensku pracovalo prevažne alebo aspoň niekedy z domu asi 9 % zamestnancov. Vo väčšom meradle sa práca z domova využívala počas pandémie ochorenia COVID-19 ako opatrenie na zamedzenie šírenia vírusu.
Elizabeth Banks

Elizabeth Banks, vlastným menom Elizabeth Irene Mitchell, (* 10. február 1974, Pittsfield, Massachusetts, USA) je americká herečka, režisérka, producentka a scenáristka. Je známa vďaka úlohe Effie Trinket vo filmoch "Hunger Games" v rokoch 2012 až 2015.
Detstvo a mladosť.
Banks sa narodila v meste Pittsfield v štáte Massachusetts a vyrastala na Brown Street, ako najstaršia zo štyroch detí Ann a Marka P. Mitchella. Jej otec bol vojnový veterán z Vietnamu a jej matka pracovala v banke. Banks rada hrávala baseball a jazdila na koňoch.
Kariéra.
Banks si zmenila svoje priezvisko po vstupe do spolku Screen Actors Act, keďže herečka Elizabeth Mitchell bola už zaregistrovaná v spolku pod týmto menom. 
Debutovala v nezávislom filme "Surrender Dorothy" v roku 1998 ako Elizabeth Casey a počas nasledujúcich siedmich rokov sa objavila v rôznych filmoch vrátane "Wet Hot American Summer" (2001), "Swept Away" (2002) a "Seabiscuit" (2003). 
V roku 2002 založila Banks so svojím budúcim manželom Maxom Handelmanom svoju vlastnú produkčnú spoločnosť s názvom Brownstone Productions.
V roku 2006 sa Banks objavila vo filme "Invincible".
V roku 2008 hrala bývalú manželku a matku dcéry Ryana Reynoldsa v komediálnom filme "Definitely, Maybe", spolu s Islou Fisher a Ryanom Reynoldsom. O rok neskôr, sa objavila v horore "The Uninvited", spolu s Emily Browning a Arielle Kebbel. 
V roku 2012 si stvárnila postavu Gail Abernathy-McKadden v hudobnom komediálnom filme "Pitch Perfect", ktorý získal obrovský úspech. V rovnakom roku hrala postavu Effie Trinket, vo všetkých štyroch dieloch "The Hunger Games". 
V roku 2014 časopis Elle Magazine ocenil Banks, za ktorú získala ocenenie The Women in Hollywood Awards, ktorý ocenil ženy za vynikajúce úspechy vo filme, zahŕňajúce všetky aspekty filmového priemyslu vrátane hrania, réžie a produkcie. 
V roku 2015 sa podieľala na produkcií filmu "Pitch Perfect 2", ktorý bol zároveň jej režisérskym debutom. Rovnakú úlohu zohrala aj pri "Pitch Perfect 3" z roku 2017. 
V roku 2015 bola vymenovaná za členku poroty na filmovom festivale v Benátkach. 
V roku 2018 hrala s Melissou McCarthy v komediálnom filme "Happytime Murders". V roku 2019 režírovala a produkovala film "Charlie's Angels". Vo filme si tiež zahrala menšiu úlohu. V súčasnosti (2020) stvárňuje postavu Jill Ruckelshaus v miniseriály "Mrs. America". 
Súkromný život.
Banks sa stretla so svojím manželom Maxom Handelmanom, 7. septembra 1992. Boli zosobášení v roku 2003. Pár má dvoch synov, ktorých im porodila náhradná matka.
Banks je silnou zástankyňou prezidentskej kampane Hillary Clintonovej. Identifikuje sa ako feministka. Je dobrou kamarátkou herca Paula Rudda, s ktorým spolupracovala na viacerých filmoch.
Najhľadanejší

Najhľadanejší () je americký kriminálno-dramatický seriál vytvorený Reném Balcerom, ktorý bol stanicou CBS objednaný v máji 2019. Ide o spin-off dramatického seriálu FBI Dicka Wolfa, v ktorého prvej sérii boli postavy z tohto seriálu predstavené. Seriál mal premiéru 7. januára 2020.
6. mája 2020 bol seriál obnovený pre druhú sériu, ktorá bude mať premiéru na jeseň 2020. Na Slovensku mal premiéru 7. júla 2020 na JOJke.
O seriáli.
Spin-off sa sústreďuje na špeciálny vyšetrovací tím FBI, ktorý loví zločincov, ktorých mená sú zapísané na zozname najhľadanejších zločincov FBI.
Časti.
Backdoor pilot (2019).
Epizóda "Most Wanted" (Na úteku) z 1. série seriálu "FBI" poslúžila ako pilotná časť pre seriál "Najhľadanejší".
Produkcia.
29. januára 2019 bolo oznámené, že si stanica CBS objednala backdoor pilot pre potencionálny spin-off nazvaný "FBI: Most Wanted". Seriál sa zamiera na divíziu FBI, ktorá sa špecializuje na sledovanie a dolapenie najznámejších zločincov na zozname najhľadanejších zločincov FBI. Podľa Dicka Wolfa je spin-off pripravený spustiť sériu prepojených seriálov, podobne ako to bolo pri iných Wolfovych franšízach "Chicago" a "Law &amp; Order" na NBC. 9. mája 2019 bolo oznámené, že spin-off "FBI: Most Wanted" dostal zelenú. O niekoľko dní neskôr bolo oznámené, že seriál by mal mať premiéru v medzisezónnom období zima-jar 2020. Premiéru mal 7. januára 2020. 13. marca 2020 Universal Television pozastavil výrobu seriálu z dôvodu pandémie koronavírusu. 6. mája 2020 bol seriál obnovený pre druhú sériu.
Rudolf Schultz

Rudolf Schultz (* 31. december 1875, Piešťany† 5. august 1939, Piešťany) bol slovenský priekopník vo výrobe ortopedickej obuvi a medzivojnový piešťanský verejný činiteľ a komunálny politik, v rokoch 19271931 druhý starosta obce počas ČSR.
Životopis.
Rudolf Schultz sa narodil v roku 1875 v Piešťanoch. V roku 1899 založil firmu "R. Schultz – ortopedický závod", v ktorej začal vyrábať a predávať ortopedickú obuv pre liečbu zdeformovaných nôh v spolupráci s lekárom MUDr. Ľ. Bakayom. Jeho výrobky boli v predvojnovom období veľmi úspešné, produkty firmy získali v rokoch 1902-1908 4x medaily na výstavách v Paríži, Bratislave, Žiline a Budapešti. V Piešťanoch vlastnil okrem dielne, zamestnávajúcej približne 10 ľudí, tiež dve predajne výrobkov a následne v spolupráci so synmi Edmundom a Viktorom predaj rozšíril tiež do Bratislavy a Trenčianskych Teplíc, kde Schultzovci tiež otvorili predajne zdravotnej obuvi.
Schultz sa okrem ortopedickej činnosti angažoval v piešťanskom spoločenskom a politickom živote. Ešte pred prvou svetovou vojnou bol jedným z členom Udržiavacieho spolku Piešťanskej meštianskej školy, ktorá v tom čase nahrádzala chýbajúce gymnázium. Po vzniku Československa sa v novembri 1918 stal jedným z 22 členov miestnej Slovenskej národnej rady, od decembra 1918 bol jej podpredsedom. Následne pôsobil v medzivojnovom období ako dlhoročný poslanec. Bol členom Československého Regulačného výboru kúpeľov a od roku 1924 predsedal miestnemu Živnostenskému spolku, ktorý združoval záujmy malých podnikateľov a v roku 1926 mal 1575 členov. V roku 1927 bol po druhých komunálnych voľbách počas ČSR, ktoré sa na Slovensku konali, zvolený za starostu Piešťan. Kandidoval za koalíciu nezávislých kandidátov "Miestna občanská nepolitická skupina priemyselníkov, zemedelcov, obchodníkov, úradníkov, robotníkov a majiteľov domov". Počas jeho pôsobenia v úrade bol postavený v roku 1929 nový Obecný dom, súčasná budova Mestského úradu. V meste privítal škótskeho publicistu a historika Roberta Williama Setona-Watsona. V roku 1931 ho vo funkcii vystriedal dekan Alexander Šindelár. Schultz zomrel po ťažkej chorobe v auguste 1939 a je pochovaný s manželkou a dcérou Antóniou na piešťanskom Bratislavskom cintoríne.
Medzinárodná šachová federácia

Medzinárodná šachová federácia (FIDE, fran. "Fédération Internationale des Échecs") je medzinárodná organizácia, ktorá spája niektoré národné šachové organizácie. Bola založená v Paríži 20. júla roku 1924. Ich sídlo sa nachádza v Aténach v Grécku.
Aj "Slovenský šachový zväz" je jej členom.
Ich motto je "Gens una sumus", čo znamená "Sme jeden národ" / "Sme jedna rodina". 
Založenie organizácie.
Tak ako usporiadali v roku 1924 letné olympiády v Paríži, tak usporiadali aj prvú (neoficiálnu) šachovú olympiádu. Do konca súťaže, teda do 20. júla, mali v pláne založiť "Medzinárodnú šachovú federáciu". Vtedajšie Československo bolo medzi 15 zakládajúcimi členmi. 
Nedávne udalosti.
V roku 2018 sa stal predsedom organizácie ruský politik Arkadij Dvorkovič.
Organizácia mala v roku 2018 189 členov.
V roku 1999 Medzinárodný olympijský výbor uznal Medzinárodnú šachovú federáciu za športovú organizáciu a stala sa členom "Association of International Olympic Committee Recognised International Sports Federations".
Externé odkazy.
Oficiálna stránka FIDE
Svätojakubská cesta na Slovensku

Svätojakubská cesta na Slovensku je pútnická magistrála, ktorá spája významné pútnické miesta na Slovensku. Jej hlavná vetva začína v Košiciach a územím Slovenska smeruje cez Bratislavu do Rakúska, kde nadväzuje na "Jakobsweg" a európsku sieť pútnických ciest do španielskeho mesta Santiago de Compostela. Ďalšie vetvy vedú z Poľska Spišom, cez Kysuce , z Maďarska a pripravuje sa nová vetva cez Oščadnicu a Trenčín.
Magistrála vznikla s cieľom zvýšenia náboženského povedomia a histórie a nadväzuje na v minulosti využívané pútnické trasy. Má ambíciu byť plnohodnotnou súčasťou celoeurópskej siete Svätojakubských ciest. Charakteristickým znakom trás je označenie logom, existujúca infraštruktúra, služby i cirkevná, kultúrna, sponzorská a politická podpora. V súčasnosti existuje sieť značených trás na púť do Santiaga de Compostela od Poľska po Sicíliu, od Švédska po Rumunsko a je postupne vyznačovaná i dopĺňaná informačnými systémami a službami.
Trasa na Slovensku.
Prvé aktivity, smerujúce k vyznačeniu trasy a oživeniu svätojakubských pútí vznikli v roku 2012 a v roku 2020 bolo z celkovej dĺžky 620 km vyznačených okolo 80 %. Svätojakubská cesta vedie prevažne po značených turistických chodníkoch alebo cyklochodíkoch a je navrhnutá s ohľadom na potreby pútnikov. Vedie cez významné a turisticky atraktívne slovenské mestá, kultúrne pamiatky, národné parky či iné pozoruhodnosti svetového či národného významu.
Hlavná vetva.
Hlavná slovenská vetva vedie z Košíc do Bratislavy, meria 621 km a je možné ju prejsť za približne 30 dní. Je rozdelená do 5 úsekov a viacerých etáp, z ktorých každá zaberie pútnikovi približne jeden deň cesty.
Sekundárna vetva.
Plánovaná je aj severná vetva Svätojakubskej cesty na Slovensku (s pravdepodobným názvom - Považská trasa) , ktorá bude viesť z Oravy cez Kysuce a Považie do Trnavy, kde sa napojí na hlavnú trasu. Trasa je v štádiu prípravy.
Iné verzie trasy.
Treba podotknúť, že uvedená trasa je preferovaná a realizovaná občianskym združením "Priatelia Svätojakubskej cesty na Slovensku – Camino de Santiago". Napr. "Asociácia Fórum Jakubskej cesty" uvádza pod Svätojakubskou cestou len tri časti a iniciatívu spomínaného občianskeho združenia neuznáva.
Microsoft Power BI

Power BI je cloudová technológia od Microsoftu, ktorá umožňuje jednoduchým spôsobom analyzovať a vizualizovať dáta. Služba obsahuje sadu nástrojov, ktorá umožňuje používateľom samostatne analyzovať podnikové dáta a vytvárať reporty, štatistiky alebo prehľady. 
Popis.
Koncept, na ktorom je PBI založený, sa niekedy nazýva "Self service BI". Je to koncept založený na tom, že firma má analytický a reportingový nástroj, ktorý môže obsluhovať ktokoľvek a nie je potreba vyťažovať IT oddelenie.
Výhody využívania Power BI:
Dáta je možné importovať do Power BI z:
Hlavné komponenty.
Hlavné komponenty, z ktorých systém Power BI pozostáva, sú:
Peter Macsovszky

Peter Macsovszky (* 4. november 1966, Nové Zámky) je slovenský básnik, prozaik, prekladateľ a publicista.
Životopis.
Študoval na gymnáziu v Nových Zámkoch (19811985) a na Pedagogickej fakulte v Nitre odbor slovenský jazyk – výtvarná výchova (19861991) a angličtina (19891992). Pracoval ako ošetrovateľ, redaktor (Dotyky, kultúrne prílohy týždenníkov Slovo a Hospodárske noviny a i.) a učiteľ, bol zamestnaný v Encyklopedickom ústave SAV, ako strihač upútaviek v súkromnej televízii a copywriter v reklamnej agentúre. V rámci International Writers Programme absolvoval trojmesačný študijný pobyt v USA (1997). Jeho diela boli časopisecky preložené do angličtiny, češtiny, maďarčiny, nemčiny, poľštiny a slovinčiny. Prekladá z angličtiny a maďarčiny, v ktorej aj vydal niekoľko pôvodných kníh.
Ian Holm

Sir Ian Holm Cuthbert CBE (* 12. september 1931, Londýn, Spojené kráľovstvo – † 19. jún 2020, Londýn) bol anglický herec. V roku 1981 bol nominovaný na cenu Academy Awards za svoju rolu vo filme "Chariots of Fire".
Životopis.
Holm sa narodil do anglickej rodiny v Londýne. Jeho otec bol psychiater, ktorý pracoval ako supervízor psychiatrickej liečebne West Ham Corporation a bol jedným z priekopníkov liečby elektrickým šokom a jeho matka bola zdravotnou sestrou. Mal staršieho brata Erica, ktorý zomrel v roku 1943.
Kariéra.
V roku 1981 hral vo filme "Chariots of Fire," ktorý mu priniesol nomináciu na Oscara za najlepšieho herca. Získal tiež cenu BAFTA za najlepšieho herca vo vedľajšej úlohe. V osemdesiatych rokoch mal nezabudnuteľné úlohy vo filmoch "Time Bandits" (1981), "Greystoke: The Legend of Tarzan", "Lord of the Apes" (1984) a "Terry Gilliam's Brazil" (1985) a podobne.
V roku 2001 sa objavil ako Bilbo Baggins vo filme "The Lord of the Rings: The Fellowship of the Ring". V rovnakom roku sa objavil aj v hororovom filme "Z pekla", kde stvárnil úlohu sira Williama Gulla. Neskôr zopakoval svoju úlohu Bilba Bagginsa vo filme "The Hobbit: An Unexpected Journey" a "The Hobbit: The Battle of the Five Armies" z filmovej trilógie Hobit. Hobit je filmová postava J.R.R. Tolkiena. V tomto filme si zahral aj Martin Freeman, ktorý stvárnil mladšiu verziu Bilba.
Získal niekoľko nominácií a ocenení za jeho filmové a divadelné herecké počiny. V roku 1998 bol povýšený do šľachtického stavu za jeho služby pre drámu.
Osobný život.
Holm sa oženil štyrikrát. Jeho prvé tri manželstvá sa skončili rozvodom. Od roku 2003 až do svojej smrti bol ženatý s umelkyňou Sophie de Stempel. Holm mal päť detí; tri dcéry (Jessica, Sarah-Jane a Melissa) a dvoch synov (Barnaby a Harry) od troch žien vrátane prvých dvoch z jeho štyroch manželiek. Mal vnuka Archieho. V roku 2001 bol liečený na rakovinu prostaty. 
Úmrtie.
Mnoho rokov bojoval s Parkinsonovou chorobou. Zomrel v nemocnici 19. júna 2020 vo veku 88 rokov.
RTL (Maďarsko)

RTL je maďarská televízna stanica, na televíznom trhu jedna z najsledovanejších staníc v Maďarsku. 
Bola zoložená 7. októbra 1997 ako "TV test", teda tri dni po spustení konkurenčnej TV2 (dodnes je jej najväčšou konkurenciou). Úradne začala vysielať až 27. októbra 1997.
RTL je FTA, teda na území Maďarska je dostupné zdarma, ale v iných krajinách, napríklad aj na Slovensku, sa za ňu od roku 2015 platí ako za maďarský "TV balíček". 
Kanál prevádzkuje "Magyar RTL Televízió Zrt." (Skrátene "M-RTL Zrt."), ktorá je síce registrovaná v Maďarsku, avšak vlastní ju luxemburská RTL.
Christian Nørgaard

Christian Nørgaard môže byť:
Christian Nørgaard (gitarista)

Christian Nørgaard (rodený Christian Pedersen; * 20. september 1973, Kodaň, Dánsko) je dánsky gitarista, basgitarista, spevák a IT konzultant.
Životopis.
Na gitaru začal hrať vo svojich šestnástich rokoch. Jeho prvou skupinou bola Last Dawn z mestečka Munkebo. V roku 1990 absolvoval štúdium na Mulernes Legatskole v Odense. Od roku 1993 do roku 1997 študoval odbor učiteľa základnej školy na Skårup Seminarium v Skårupe a v roku 2003 absolvoval IT univerzitu v Kodani.
Hral v rôznych hudobných skupinách. Od roku 2004 do roku 2009 bol akustickým gitaristom a technikom gitár pre dánsku hudobnú skupinu Volbeat. Od februára 2011 je gitaristom skupiny Grumpynators.
Je ženatý s Mette Brixenovou Nørgaardovou, s ktorou má syna Johana (* 2009) a dcéru Marie (* 2011).
Dočasná česko-slovenská vláda

Dočasná česko-slovenská vláda bola dočasná vláda v období vzniku Česko-Slovenska. Plnila svoju funkciu medzi 14. októbrom a 14. novembrom 1918.
Vznik.
Začiatkom októbra 1918 odstúpili českí poslanci ríšskej rady zo svojich funkcií, pretože bolo zrejmé, že Rakúsko-Uhorsko už nemôže pokračovať vo vojne a celková budúcnosť tejto monarchie hovorí v jej rozpad. Poslanci oznámili, že naďalej je potrebné jednať s Česko-slovenskou národnou radou.
Samotná dočasná česko-slovenská vláda bola vyhlásená Edvardom Benešom 14. októbra 1918 v Paríži. Tajomník Česko-slovenskej národnej rady Edvard Beneš prehlásil, že sa táto vláda pred 18 dňami (26. septembra 1918 po odsúhlasení TGM z Ameriky) zriadila ako dočasná česko-slovenská v čele s predsedom Tomášom Garrigueom Masarykom.
Vláda pôsobila do 14. novembra 1918, kedy bolo z Národného výboru Česko-slovenského vytvorené Revolučné národné zhromaždenie a zvolilo T.G. Masaryka prvým prezidentom Česko-slovenskej republiky. Tiež predalo výkonnú moc prvej česko-slovenskej vláde Karla Kramářa, vymenovanej v ten deň.
Zálužie

Zálužie môže byť:
TV2 (Maďarsko)

TV2 je maďarská televízna stanica. TV2 vlastní "TV2 Média Csoport Zrt.". 
Vysielanie TV2 sa začalo 4. októbra 1997, krátko pred spustením konkurenčnej stanice RTL Klub. 
Vysielanie TV2 je FTA, teda je na území Maďarska dostupné zdarma. V iných krajinách, napríklad aj na Slovensku, je v rámci tzv. maďarského programového balíka od roku 2016 spoplatnená.
Smrekov (vrch vo Veľkej Fatre)

Smrekov () je vrchol vo Veľkej Fatre.
Poloha.
Vrch leží v južnej časti Veľkej Fatry, v geomorfologickom podcelku Bralná Fatra. Patrí do katastrálneho územia obcí Blatnica (okres Martin) a Mošovce (okres Turčianske Teplice). Leží v mohutnej rázsoche, vybiehajúcej z Krížnej západným smerom a susednými vrchmi sú na západe Haľamova kopa (), na východe Kráľova skala () a na severe bezmenný vrch ().
Popis.
Smrekov je napriek značnej výške nevýrazný vrchol v južnej časti pohoria. Nachádza sa v Bralnej Fatre, kde je množstvo výškovo podobných vrchov, čím je potlačená mohutnosť tohto masívu. Porastený je lesom, ktorý čiastočne ustupuje len východným smerom k sedlu pod Smrekovom. Vďaka tomu poskytuje zaujímavý výhľad najmä východným smerom na masív Krížnej (). Vrch je súčasťou Národného parku Veľká Fatra a severozápadné úpätie patrí do národnej prírodnej rezervácie Padva.
Zachariášov chválospev

Zachariašov chválospev alebo aj Benediktus, nazvaný podľa prvého slova chválospevu (požehnaný, chválený, lat.benedicere), je druhým chválospevom v Evanjeliu podľa Lukáša (Lk 1, 68-79). Predniesol ho v prorockom duchu Zachariáš - otec sv. Jána Krstiteľa, po napísaní mena Ján na tabuľku,čo sa mu rozviazal jazyk. Počas služby prinášania kadidlovej obety v Jeruzalemskom chráme, prišiel za ním Boží posol archanjel Gabriel zvestoval mu, že sa Zachariášovi a jeho manželke, ktorá bola tiež už v pokročilom veku, narodí syn, ktorého meno bude Ján, a ten bude prorokom Najvyššieho - Božieho Syna Ježiša. Zachariáš zapochyboval, preto na dôkaz onemel až do času, keď napísal na tabuľku Bohom vybrané a zvestované archanjelom Gabrielom meno Ján. 
Benedictus je súčasťou Chvál dennej Liturgie hodín.
Znenie chválospevu.
Písmo sväté, Biblia, Nový Zákon, Evanjelium podľa svätého Lukáša, 1 kapitola verš 68-79
"Nech je zvelebený Pán, Boh Izraela," 
"lebo navštívil a vykúpil svoj ľud." 
"A vzbudil nám mocného Spasiteľa," 
"z rodu Dávida - svojho služobníka." 
"Ako odpradávna hovoril, ústami svojich svätých prorokov," 
"že nás oslobodí od našich nepriateľov"
"a z rúk všetkých, čo nás nenávidia." 
"Preukázal milosrdenstvo našim otcom" 
"a pamätá na svoju svätú zmluvu," 
"na prísahu, ktorou sa zaviazal nášmu otcovi Abrahámovi," 
"že nás vyslobodí z rúk nepriateľov," 
"aby sme mu bez strachu slúžili,"
"vo svätosti a spravodlivosti pred jeho tvárou,"
"po všetky dni nášho života." 
"A ty, chlapček, budeš sa volať prorokom Najvyššieho,"
"pôjdeš pred Tvárou Pána, pripravíš mu cestu"
"a poučíš jeho ľud o spáse,"
"že mu náš Boh z hĺbky svojho milosrdenstva odpustí hriechy." 
"Tak nás Vychádzajúci z výsosti navštívi"
"a zažiari tým, čo sedia vo tme a v tôni smrti,"
"a naše kroky upriami na cestu pokoja." 
Modlitba.
V Katolíckej (latinská Cirkev a východné katolícke Cirkvi) premodlievaný chválospev Benedictus, súčasť dennej liturgie hodín - breviára. Benedictus ako ranná modlitba, patrí spolu s Máriiným Magnificat ( Velebí moja duša Pána ) k trom denne premodlievaným chválam Lukášovho Evanjelia ( Benedictus, Magnificat, Simeonov chválospev).
Per Fisker

Per Fisker je dánsky bubeník.
Životopis.
V mladosti návštevoval Gungehusskolen v Hvidovre, neskôr pokračoval na Copenhagen Business Academy a od roku 2008 do roku 2020 študoval na IT univerzite v Kodani. 
Od roku 1987 do roku 1996 pôsobil v skupine Jackal (ktorá sa na nejaké obdobie stala skupinou Encore). V októbri 2012 sa stal bubeníkom dánskej hudobnej skupiny Grumpynators.